Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: önkormányzatokról szóló 1990. évi LXV. törvény, valamint az egyes állami tulajdonban lévő vagyontárgyak önkormányzatok tulajdonába adásáról szóló 1991. évi
Paragraph Index: 698

önkormányzatokról szóló 1990. évi LXV. törvény, valamint az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény (a továbbiakban: Vátv.) rendelkezéseinek megfelelően a korábban tanácsi kezelésben lévő lakások és nem lakás céljára szolgáló helyiségek önkormányzati tulajdonba kerültek. Az állami tulajdonból az önkormányzatok tulajdonába kerülő lakások és nem lakás céljára szolgáló helyiségek tekintetében az Átmtv. 13. § (1) bekezdése, valamint a Vátv. 2. § (9) bekezdése átmeneti jelleggel fenntartotta a tanácsi kezelésű állami tulajdonú lakásokra és helyiségekre vonatkozó szabályozás hatályát. Az Átmtv. 13. § (1) bekezdése a következő rendelkezést tartalmazta: „Az állam tulajdonából a helyi önkormányzatok tulajdonába kerülő bérlakásokra, illetőleg a nem lakás céljára szolgáló helyiségekre — a törvény eltérő rendelkezéséig — a lakás jellege szerint továbbra is a tanácsi bérlakásokra, a szolgálati lakásokra vagy a vállalati bérlakásokra, illetőleg az állami tulajdonú helyiségekre vonatkozó rendelkezéseket kell alkalmazni.” Lényegében hasonló tartalmú rendelkezést tartalmazott a Vátv. 2. §-a is, amely kimondta: „(7) Az önkormányzati tulajdonba kerülő 1—2. §-ok szerinti lakások és nem lakás céljára szolgáló helyiségek 1999/105. szám elosztására, bérletére, bérére és elidegenítésére vonatkozó szabályokat külön törvény állapítja meg. (...)

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes